Sjóður um innra öryggi , landamæri og vegabréfsáritanaútgáfu Sjóðurinn um innra öryggi , landamæri og vegabréfsáritanaútgáfu er hluti af fjárhagsramma Evrópusambandsins fyrir tímabilið 2014 - 2020 . Almennt markmið sjóðsins er að stuðla að því að tryggja hátt öryggisstig í Sambandinu og greiða samtímis fyrir lögmætri för fólks með samræmdri og öflugri vörslu ytri landamæranna og skilvirkri afgreiðslu Schengen-vegabréfsáritana í samræmi við skuldbindingu Sambandsins um að stuðla að mannfrelsi og mannréttindum . Til að ná þessu hefur ESB sett markmið fyrir landamæravörslu og áritanir og skal Sjóðurinn stuðla að því að ná eftirfarandi sértæku markmiðum : að styðja sameiginlega stefnu í málum er varða vegabréfsáritanir til að greiða fyrir lögmætri för fólks , veita umsækjendum um vegabréfsáritun mjög góða þjónustu , tryggja jafna meðferð ríkisborgara þriðju landa og sporna gegn ólöglegum innflutningi fólks , að styðja samþætta landamærastjórnun , þ.m.t. að stuðla að frekari samræmingu ráðstafana sem tengjast landamærastjórnun í samræmi við sameiginlegar reglur Sambandsins og með upplýsingaskiptum milli aðildarríkja og milli aðildarríkja og Landamærastofnunar Evrópu , til að tryggja annars vegar samræmt og öflugt vörslu - og verndarstig ytri landamæranna , m.a. með því að sporna gegn ólöglegum innflutningi fólks , og hins vegar snurðulausa för yfir ytri landamærin í samræmi við Schengen-réttarreglurnar , jafnframt því að tryggja þeim sem þess þarfnast aðgang að alþjóðlegri vernd , í samræmi við skuldbindingar sem aðildarríkin hafa tekist á hendur á sviði mannréttinda , þ.m.t. meginregluna um að vísa fólki ekki aftur þangað sem líf þess eða frelsi kann að vera í hættu . Fjármagn og fjármögnunarleiðir úr sjóðnum Fjármagn úr sjóðnum : Styrkgreiðslur til verkefna sem Ísland getur sótt um fyrir tímabilið 2014 – 2020 nema 5.326.980 € . Ábyrga yfirvald sjóðsins er dómsmálaráðuneytið og er skrifstofa sjóðsins staðsett undir skrifstofu fjármála og rekstrar . Ríkisendurskoðun gegnir hlutverki endurskoðendayfirvalds . Fjárframlög sem eru veitt á grundvelli landsáætlana eru í formi styrkja . Aðgerðir sem eru styrktar á grundvelli landsáætlana skulu samfjármagnaðar af opinberum aðilum eða einkaaðilum og mega ekki vera í hagnaðarskyni . Styrkurinn getur numið allt að 75% af aðstoðarhæfum heildarkostnaði verkefnisins , í einstaka tilfellum getur styrkur numið 90% þegar um er að ræða sértækar aðgerðir eða stefnumótandi forgangsverkefni . Útgjöld eru aðstoðarhæf ef styrkþegi hefur stofnað til þeirra á tímabilinu 1. janúar 2014 – 31. desember 2022 . Stofngerð Sjóðsins - Reglugerð nr. 515 / 2014 kveður á um stofnun innri öryggissjóðs um landamæri og vegabréfsáritanir ( ISF-B ) og hefur að geyma sérreglur og markmið fyrir sjóðinn . Það er engin formlegur umsóknarferill til þess að sækja um stuðning úr Sjóðnum . Þau stjórnvöld sem fara með málefni landamæra og útgáfu áritana geta ein sótt um stuðning til Sjóðsins . Tillögur að nýjum verkefnum eru undirbúnar og forgangsraðað í dómsmálaráðuneytinu af sérfræðingum ráðuneytisins og þeirra stofnana sem fara með málefni landamæra og áritana . Til þess að verkefni teljist styrkhæf verða þau að sýna fram á að þau styðji þau markmið og forgangsröðun sem koma fram í Landsáætlun Íslands . Kostnaður verkefnisins er styrkhæfur ef stofnað hefur verið til hans frá 2014 til 2022 . Landsáætlun Íslands Hverju aðildarríki ber að skila inn landsáætlun fyrir árin 2014 – 2020 . sem er forsenda fyrir úthlutun styrkja . Landsáætlun Íslands hefur verið samþykkt af framkvæmdarstjórn Evrópusambandsins . Landsáætlun felur í stuttu máli í sér lýsingu á grunnástandi í málefnum landamæra og vegabréfsáritanna , greiningu á þörfum og innlend markmið og stefnuáætlun þar sem skilgreind eru þau markmið sem á að ná með stuðningi úr sjóðnum . ( Tengill á landsáætlunina ) Verkefni sem hlotið hafa styrk úr Sjóðnum Lýsing verkefnis : Vöktun EUROSUR NCC / Landamærastöðvar vegna Schengen . Styrkurinn felst í því að kosta vöktun á NCC á Íslandi . Vöktunin fer fram hjá Aðgerðarsviði Landhelgisgæslu Íslands en tölvubúnaður stöðvarinnar er í stjórnstöð Landhelgisgæslunnar . Kostað er eitt stöðugildi , 50% hjá Landhelgisgæslu Íslands og 50% hjá lögreglunni á Suðurnesjum . Áætlaður kostnaður : 108.170.125 ISK . Lýsing verkefnis : Uppsetning á 12 sjálfvirkum landamærahliðum í flugstöð Leifs Eiríkssonar . Markmið verkefnisins er að bæta gæði landamæraeftirlitsins , auka skilvirkni og afgreiðsluhraða og mæta hinum sívaxandi fjölda farþega sem fer um Keflavíkurflugvöll . Samstarfsverkefni Isavia , Lögreglunnar á Suðurnesjum og Ríkislögreglustjóra . Heiti verkefnis : Menntun og þjálfun í landamæramálefnum ( ISL-MÞL ) . Lýsing verkefnis : Verkefninu er ætlað að útbúa heildstæða landsáætlun sem nær yfir þjálfun löggæsluaðila á sviði landamæramálefna . Einnig verður útbúið kennsluefni til þjálfunar , leiðbeinendur þjálfaðir og námskeið sett upp sett upp þar sem þjálfað verður samkvæmt námskrá fyrir þann hóp starfsmanna sem sinnir landamæraeftirliti og landamæragæslu . Styrkþegi : Ríkislögreglustjóri / Mennta - og starfsþróunarsetur lögreglunnar ( MSL ) . Heiti verkefnis : Endurnýjun á tækjabúnaði fyrir landamæraeftirlit . Lýsing verkefnis : Verkefninu er ætlað að endurnýja búnað sem fyrir er á landamærastöðvum til þess að framkvæma landamæraeftirlit . Auk þess nær verkefnið yfir uppsetningu á búnaði í öllum lögregluumdæmum sem hafa viðurkenndar landamærastöðvar í umdæminu . Styrkur til verkefnis : Áætlaður 66.149.190 ISK .